19 in Amanzimtoti-ongeluk beseer | Maroela Media
19 in Amanzimtoti-ongeluk beseer
Die ongelukstoneel Foto: ER24
Negentien mense is beseer nadat 'n taxi en 'n motor Woensdagoggend in 'n botsing op die N2 net voor Adamsweg in Amanzimtoti betrokke was.
Die taxi het aan die kant van die pad gestaan en die motor het in die regterkantste baan gestaan toe ER24-paramedici en ander noodpersoneel by die toneel opgedaag het. "Paramedici het die pasiënte ondersoek. Die bestuurder van die motor is vir nek- en rugbeserings behandel, terwyl pendelaars in die taxi vir algemene pyne en geringe skraapwonde behandel is," het Derrick Banks, woordvoerder vir ER24 gesê. "Die pasiënte is op die toneel gestabiliseer en na verskeie hospitale in die omgewing geneem vir verdere behandeling."